തിണ്ടില്ലം ജലവൈദ്യുത പദ്ധതിയുടെ തടയണയിലും വിള്ളല് വടക്കഞ്ചേരി: ഭൂചലനത്തില് പാലക്കുഴിയിലെ തിണ്ടില്ലം ജലവൈദ്യുത പദ്ധതിയുടെ തടയണയിലും വിള്ളല്. തടയണയില് വെള്ളം തടഞ്ഞു നിര്ത്തുന്ന ഭാഗത്താണ് മൂന്നിടത്തായി ചെറിയ വിള്ളല് ഉണ്ടായിട്ടുള്ളത്. ഇതു സംബന്ധിച്ച് പരിശോധിക്കുമെന്ന് പദ്ധതിക്കു മേല്നോട്ടം വഹിക്കുന്ന പാലക്കാട് സ്മോള് ഹൈഡ്രോ കന്പനി ചീഫ് എന്ജിനീയര് ഇ.സി.പത്മരാജന് പറഞ്ഞു. കോവിഡും കരാറുക്കാരന്റെ സാന്പത്തിക പ്രതിസന്ധിയും മൂലം പദ്ധതി പ്രവൃത്തികള് ഇപ്പോള് നിര്ത്തിവച്ചിരിക്കുകയാണ്. രണ്ടുവര്ഷം കൊണ്ട് പൂര്ത്തിയാക്കാന് ലക്ഷ്യം വച്ച് 2017 ഡിസംബര് 21നാണ് അന്നത്തെ വൈദ്യുതി മന്ത്രിയായിരുന്ന എം.എം മണി പാലക്കുഴിയിലെത്തി പദ്ധതിയുടെ പ്രവൃത്തി ഉദ്ഘാടനം നടത്തിയത്.